J&K: જાવેદના માતાનો વિલાપ, 'દીકરા, તું મને કેમ છોડી ગયો'\nગુરુવારે જાવેદ અહમદ ડારનું તેમના ઘરેથી અપહરણ થયું હતું

રડતાં રડતાં જાવેદ અહમદ ડારનાં માતા આશિયા પૂછી રહ્યાં હતાં.

આશિયા તેમના બે માળનાં મકાનના એક ઓરડામાં બેઠાં છે. તેમની આજુબાજુ અન્ય મહિલાઓ છે જે તેમને સાંત્વના આપવા અને શાંત કરાવવાના પ્રયત્નો કરી રહી છે.

ઓરડાના બીજા ખૂણામાં જાવેદનાં એક બહેન શબરોઝ ચીસો પાડીને તેમના ભાઈ માટે રડી રહ્યાં છે. હું જ્યારે તેમની પાસે ગયો તો તેઓ જોરજોરથી રડવા લાગ્યા.

જાવેદ અહમદ ડારના ઘરમાં એકઠા થેયલા લોકો

તેઓ કહે છે, "અમને આ જિંદગી જોઈતી નથી. અમારો ભાઈ અમને ખૂબ પ્રેમ કરતો હતો, જેમણે અમારો ભાઈ અમારાથી છીનવી લીધો એમની પણ આવી જ હાલત થવી જોઈએ, એમની સાથે પણ ખુદા આવું જ કરે."

"જે પાર્ટીએ એમને માર્યા એમને કહેજો કે એમના ઘરના લોકો કહી રહ્યાં છે કે અમને પણ મારી નાખો. એ ગદ્દાર નહોતો. 

"અમને અમારા ભાઈની પવિત્રતાનો ખ્યાલ છે કે તે કેટલો પવિત્ર હતો. એમના પાક અને સાફ હોવાનું સર્ટિફિકેટ અમારી પાસે છે."

પાંચ વર્ષ પહેલાં પોલિસમાં ભરતી થયા હતા

જાવેદ અહમદના માતા આશિયા

ગુરુવારે ભારત શાસિત કાશ્મીરના શોપિયાં જિલ્લાના વેહેલ ગામથી રાત્રે આઠ વાગ્યે ઉગ્રવાદીઓએ 24 વર્ષના જાવેદ અહમદ ડારનું અપહરણ કર્યું અને બીજા દિવસે સવારે કુલગામના પારિવનમાં એમનો મૃતદેહ મળ્યો હતો.

જાવેદ અહમદ જમ્મુ-કાશ્મીર પોલીસમાં કૉન્સ્ટેબલ હતાં. તેઓ પાંચ વર્ષ પહેલાં પોલીસમાં ભરતી થયા હતા અને પાંચ દિવસની ડ્યૂટી બાદ તેમના વેહેલ ગામમાં આવ્યા હતા.

શ્રીનગરથી વેહેલ ગામ 70 કિલોમીટર દૂર છે.

તમે આ વાંચ્યું કે નહીં?

શુક્રવારે શોપિયાં પોલીસ લાઇન્સમાં જાવેદ અહમદને શ્રદ્ધાંજલિ આપવામાં આવી. સવારે 11 વાગ્યે તેમના ગામમાં જ તેમને દફનાવવામાં આવ્યા.

જાવેદ અહમદના લગ્ન નહોતા થયા. તેઓ તેમની પાછળ માતા અને બહેનને છોડી ગયા છે. તેમના બે બહેનો અને મોટા ભાઈના પહેલાં જ લગ્ન થઈ ચૂક્યાં છે.

તેમના પિતા અબ્દુલ હમીદ કહે છે, "એક પુત્રના મૃત્યુથી પિતા પર શું વીતે છે? હું તો કહું છું કે પુત્રના મૃત્યુથી પિતાના બન્ને ખભા જાણે કે નીકળી જાય છે. બીજું હું શું કહું."

મિત્રોને મળવા ગયા હતા જાવેદ

જાવેદ અહમદ ડારને શોપિયાં પોલીસ લાઇનમાં શ્રદ્ધાંજલિ આપવામાં આવી

જાવેદ અહમદના પિતરાઈ ભાઈ મુઝફ્ફર અહમદ ગુરુવારની ઘટનાને યાદ કરતા કહે છે, "રાત્રે આશરે સાડા આઠ વાગ્યા હતા, અમારો ભાઈ જાવેદ ઘર બહાર મિત્રોને મળવા માટે બજાર તરફ ગયો હતો.

"એટલામાં બુમરાણ થઈ, કેટલાંક લોકોએ આવીને કહ્યું કે...\n\ntl;dr:
"હું રડી નથી રહી, હું તો દુલ્હો બનેલા મારા દીકરા માટે ગીત ગાઈ રહી છું. મારી પાસેથી દુલ્હાને છીનવી લીધો. આવ મારા દીકરા, આવ મારા ગુલાબ. તું કેમ મને છોડી ગયો."